CELEX: 32009R0476
Language: fi
Date: 2009-06-05 00:00:00
Title: Komission asetus (EY) N:o 476/2009, annettu 5 päivänä kesäkuuta 2009 , eräiden tavaroiden luokittelusta yhdistettyyn nimikkeistöön

9.6.2009   
            
            
               FI
            
            
               Euroopan unionin virallinen lehti
            
            
               L 144/13
            
         
      KOMISSION ASETUS (EY) N:o 476/2009,
   annettu 5 päivänä kesäkuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (ETY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä kesäkuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Seuraavista osalaitteista koostuva järjestelmä:
                  
                              —
                           
                           
                              teräväpiirtotelevisiokamera, joka on asennettu kauko-ohjattavaan vedenalaiseen laitteeseen (nk. ROV -laite eli Remote Operated Vehicle),
                           
                        
                              —
                           
                           
                              näytöllä varustettu ohjauslaite, jonka avulla kauko-ohjataan ROV-laitetta ja kameraa esimerkiksi ohjaussauvalla ja katsellaan kameran ottamia kuvia,
                           
                        
                              —
                           
                           
                              sähkökaapeli.
                           
                        Ensin mainittu osalaite painaa noin 3,6 kg. Järjestelmän kokonaispaino on noin 32 kg.
                  Järjestelmää käytetään vedenalaiseen kuvaamiseen ja kuvien siirtämiseen kaapelin kautta ohjauslaitteen näytölle. Se toimii enintään noin 90 m:n syvyydessä.
               
               
                  8525 80 19
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten, XVI jakson 4 huomautuksen ja CN-koodien 8525, 8525 80 ja 8525 80 19 nimiketekstien mukaisesti.
                  Kauko-ohjattavaan vedenalaiseen laitteeseen (ROV) asennetusta televisiokamerasta (CN-koodi 8525 80 19) muodostuvan osalaitteen olennainen luonne liittyy kameraan eikä ROV-laitteeseen, jonka tehtävänä on ainoastaan kuljettaa kameraa tietyllä rajatulla alueella.
                  Tämä osalaite on siten luokiteltava CN-koodiin 8525 80 19, jos se esitetään tullille erikseen.
                  Koska erilliset osalaitteet on yhdistetty toisiinsa ja järjestelmä koostuu erillisistä osalaitteista, jotka on tarkoitettu yhdessä suorittamaan selvästi määriteltyä, jonkun 84 tai 85 ryhmän nimikkeen kattamaa toimintaa, sovelletaan XVI jakson 4 huomautusta.
                  Järjestelmän tehtävänä on ottaa kuvia tallentamatta niitä. Koko järjestelmä on siksi luokiteltava CN-koodiin 8525 80 19 televisiokamerana.